Burjassot, present en la XVI Trobada de la Xarxa Estatal de Ciutats Educadores celebrada a Gijón
2025-07-24

Recentment ha tingut lloc, a la ciutat de Gijón, la XVI Trobada de la Xarxa Estatal de Ciutats Educadores sota el lema “Ciutats educadores: ciutats que cuiden i acullen”. Una trobada a la qual ha assitit l’Ajuntament de Burjassot, representat per la regidora d’Educació, Manuela Carrero, i una de les tècnics de l’àrea, Pilar Royo.

Les representants de Burjassot han estat present en totes les ponències de la trobada i han pres bona nota dels projectes i experiències que s’han presentat, amb l’objectiu de conéixer el treball que es desenvolupa a nivell educatiu en cada ciutat participant.

En la Trobada han participat més de 200 representants procedents de 80 ciutats.